การเลือกตั้งสมาชิกสภาผู้แทนราษฎรจังหวัดนครศรีธรรมราช เขต 8 แทนตำแหน่งที่ว่าง พ.ศ. 2568

การเลือกตั้งสมาชิกสภาผู้แทนราษฎรจังหวัดนครศรีธรรมราช เขต 8 แทนตำแหน่งที่ว่าง พ.ศ. 2568 เป็นการเลือกตั้งสมาชิกสภาผู้แทนราษฎรจังหวัดนครศรีธรรมราช แทนที่มุกดาวรรณ เลื่องสีนิล ที่ศาลฏีกามีคำพิพากษาให้เพิกถอนสิทธิสมัครรับเลือกตั้ง โดยกำหนดให้มีการเลือกตั้งในวันที่ 27 เมษายน พ.ศ. 2568

**ที่มา**
เมื่อวันที่ 5 กรกฎาคม พ.ศ. 2567 ศาลฎีกาได้รับคำร้องที่คณะกรรมการการเลือกตั้ง (กกต.) ขอให้สั่งเพิกถอนสิทธิสมัครรับเลือกตั้ง หรือเพิกถอนสิทธิเลือกตั้งของมุกดาวรรณ เลื่องสีนิล สส.นครศรีธรรมราช เขต 8 ตามรัฐธรรมนูญมาตรา 226 ประกอบพระราชบัญญัติ (พ.ร.บ.) ประกอบรัฐธรรมนูญว่าด้วยการเลือกตั้ง สส.มาตรา 138 และมาตรา 139 จึงทำให้มุกดาวรรณต้องหยุดปฏิบัติหน้าที่ในวันที่ 11 กรกฎาคม พ.ศ. 2567 จนกว่าจะมีคำตัดสินเป็นอื่น
และในวันที่ 26 มีนาคม พ.ศ. 2568 ศาลฎีกาได้มีคำพิพากษาเพิกถอนสิทธิสมัครรับเลือกตั้งของมุกดาวรรณ ส่งผลให้เธอพ้นจากความเป็นสมาชิกสภาผู้แทนราษฎร จึงต้องจัดให้มีการเลือกตั้งใหม่ภายใน 45 วันนับตั้งแต่วันที่มีคำพิพากษา โดยให้มุกดาวรรณชำระค่าใช้จ่ายสำหรับการเลือกตั้งในครั้งนี้ด้วยอีก 8,483,846.05 บาท

**ผู้สมัคร**
คณะกรรมการการเลือกตั้งได้กำหนดวันรับสมัครรับเลือกตั้ง สส. แทนตำแหน่งที่ว่างลงตั้งแต่วันที่ 2 – 6 เมษายน พ.ศ. 2568 โดยมีผู้สมัครดังต่อไปนี้

**รายละเอียดผู้สมัคร**

**หมายเลข 1 : ไสว เลื่องสีนิล**
อดีตหัวหน้าแผนกวิชาสัตวศาสตร์ วิทยาลัยเกษตรและเทคโนโลยีนครศรีธรรมราช สามีของมุกดาวรรณ เลื่องสีนิล อดีตสมาชิกสภาผู้แทนราษฎรจังหวัดนครศรีธรรมราช สังกัดพรรคภูมิใจไทย

**หมายเลข 2 : ชินวรณ์ บุณยเกียรติ**
อดีตสมาชิกสภาผู้แทนราษฎรจังหวัดนครศรีธรรมราช 9 สมัย และอดีตรัฐมนตรีว่าการกระทรวงศึกษาธิการ สังกัดพรรคประชาธิปัตย์

**หมายเลข 3 : ณัฐกิตติ์ อยู่ด้วง**
อนุกรรมาธิการพิจารณาศึกษาแนวทางการป้องกัน ปราบปราม และแก้ไขปัญหาขบวนการค้ามนุษย์ แก๊งคอลเซ็นเตอร์และบัญชีม้า สังกัดพรรคประชาชน

**หมายเลข 4 : ว่าที่พันตรี กวี ไกรทอง**
รองผู้อำนวยการวิทยาลัยเทคโนโลยีรัชภาคย์ สังกัดพรรคพร้อม

**หมายเลข 5 : ก้องเกียรติ เกตุสมบัติ**
อดีตสมาชิกสภาองค์การบริหารส่วนจังหวัดนครศรีธรรมราช สังกัดพรรคกล้าธรรม

**หมายเลข 6 : พิษณุ รสมาลี**
อดีตผู้สมัครสมาชิกสภาผู้แทนราษฎรจังหวัดนครศรีธรรมราช เขต 7 สังกัดพรรคทางเลือกใหม่

**ปฏิกิริยาในการรับสมัคร**
 พรรคประชาธิปัตย์ เป็นพรรคแรกๆ ที่ประกาศส่งผู้สมัครลงเลือกตั้งซ่อม ซึ่งในขณะนั้นยังเป็นพรรคฝ่ายค้าน โดยส่งชินวรณ์ บุณยเกียรติ อดีต สส.นครศรีธรรมราช ลงสมัครรับเลือกตั้ง- พรรคพลังประชารัฐ เดิมมีแผนจะส่งสุนทร รักษ์รงค์ อดีตผู้สมัครเขตเดิมของพรรคที่พ่ายการเลือกตั้งคราวก่อน กลับมาลงสมัครอีกรอบ ทว่าสุนทรได้ไปเป็นคณะทำงานของพิพัฒน์ รัชกิจประการ รัฐมนตรีว่าการกระทรวงแรงงาน เมื่อวันที่ 17 มีนาคม พ.ศ. 2568 ซึ่งหมายความว่า สุนทรได้ย้ายมาสังกัดพรรคภูมิใจไทยเป็นที่เรียบร้อยแล้ว ต่อมาในเดือนมีนาคม มีกระแสข่าวว่าพรรคจะส่งฮูวัยดีย๊ะ พิศสุวรรณ อุเซ็ง อดีต สส. นครศรีธรรมราช ซึ่งย้ายมาจากพรรคประชาธิปัตย์มาตั้งแต่ก่อนการเลือกตั้งในปี พ.ศ. 2566 อย่างไรก็ตามในวันที่ 1 เมษายน ฉกาจ พัฒนกิจวิบูลย์ รองหัวหน้าพรรคพลังประชารัฐ กล่าวว่าพรรคมีมติไม่ส่งผู้สมัครในการเลือกตั้งนี้- พรรคก้าวไกลในขณะนั้น มีมติส่งผู้สมัครเช่นกัน โดย ชัยธวัช ตุลาธน หัวหน้าพรรคในขณะนั้น ได้เดินทางไปจังหวัดนครศรีธรรมราชเมื่อวันที่ 3 กุมภาพันธ์ พ.ศ. 2567 เพื่อทำกิจกรรมเช็คความพร้อมการเลือกตั้งซ่อม โดยในขณะนั้นได้มีผู้ประสงค์จะลงสมัครในนามพรรค 4 คน ภายหลังพรรคก้าวไกลถูกยุบ และได้ย้ายมาสังกัดพรรคประชาชน จนในที่สุด พรรคก็มีมติส่ง ณัฐกิตต์ อยู่ด้วง- รงค์ บุญสวยขวัญ อดีต สส.นครศรีธรรมราช เขต 1 พรรคพลังประชารัฐ ประกาศลาออกจากการเป็นสมาชิกพรรค ภายหลังที่พรรคมีมติไม่ส่งตนลงสมัครรับเลือกตั้ง- พรรคภูมิใจไทย มีมติส่งผู้สมัคร เนื่องด้วยผู้ที่ถูกใบแดงคือสส.ของพรรค โดยอนุทิน ชาญวีรกูล หัวหน้าพรรค มอบหมายให้พิพัฒน์ รัชกิจประการ อดีตรองหัวหน้าพรรค ดูแลพื้นที่ภาคใต้เป็นผู้รับผิดชอบในการเลือกตั้งซ่อมครั้งนี้- พรรครวมไทยสร้างชาติ มีมติไม่ส่งผู้สมัคร (อ้างอิงจากการให้สัมภาษณ์ของ เอกนัฏ พร้อมพันธุ์ เลขาธิการพรรครวมไทยสร้างชาติ)- พรรคทางเลือกใหม่ มีมติส่งผู้สมัครเลือกตั้งซ่อม โดยในปี พ.ศ. 2567 พรรคมีมติส่ง กฤศ รัตนพันธ์ อดีตผู้สมัครของพรรคในเขตเดิม ลงสมัครเลือกตั้งซ่อม ทว่าในปี พ.ศ. 2568 พรรคทางเลือกใหม่เปลี่ยนไปสนับสนุน พิษณุ รสมาลี อดีตผู้สมัครของพรรคในเขต 7 แทน

**ผลการเลือกตั้ง**
เขตเลือกตั้งที่ 8 ประกอบด้วยอำเภอนาบอน อำเภอช้างกลาง อำเภอฉวาง และอำเภอพิปูน

**อ้างอิง**
นครศรีธรรมราช พ.ศ. 2568
นครศรีธรรมราช
หมวดหมู่:การเลือกตั้งในจังหวัดนครศรีธรรมราช
หมวดหมู่:อำเภอนาบอน
หมวดหมู่:อำเภอช้างกลาง
หมวดหมู่:อำเภอฉวาง
หมวดหมู่:อำเภอพิปูน